অস্টিওয়েড

অস্টেওয়েড (ইংরেজি: Osteoid) কলাস্থানবিজ্ঞানে অস্থি ম্যাট্রিক্সের অখনিজীভূত, জৈব অংশ, যা অস্থি টিস্যু পরিপক্ব হওয়ার আগে গঠিত হয়। অস্থ্যোজক কোষগুলি অস্টেওয়েডকে কয়েকটি নির্দিষ্ট প্রোটিন হিসাবে নিঃসরণ করে অস্থি টিস্যু গঠনের প্রক্রিয়া শুরু করে। অস্টেওয়েড এবং এর সংলগ্ন অস্থি কোষগুলি নতুন অস্থি টিস্যুতে বিকশিত হয় যখন এটি খনিজীভূত হয়।

অস্টেওয়েড অস্থির আয়তনের প্রায় পঞ্চাশ শতাংশ এবং ওজনের চল্লিশ শতাংশ গঠন করে। এটি তন্তু এবং ভূমি পদার্থ দ্বারা গঠিত। প্রধান তন্তুটি হলো টাইপ I কোলাজেন এবং এটি অস্টেওয়েডের নব্বই শতাংশ গঠন করে। ভূমি পদার্থটি বেশিরভাগ কন্ড্রয়েটিন সালফেট এবং অস্টিওক্যালসিন দ্বারা গঠিত।

 শারীরবৃত্ত 
অস্থি খনিজীকরণ ঘটার জন্য, অস্থ্যোজক কোষগুলি টিস্যু-ননস্পেসিফিক অ্যালকালাইন ফসফাটেজ অস্টেওয়েডে নিঃসরণ করে। এটি পাইরোফসফেট ভেঙে দেয়, যা হাইড্রোক্সিয়াপাটাইট অধঃক্ষেপণের একটি বহিঃকোষীয় প্রতিরোধক। পাইরোফসফেট না ভাঙলে, এটি হাইড্রোক্সিয়াপাটাইট স্ফটিকের অধঃক্ষেপণ রোধ করে। এই স্ফটিক বহিঃকোষীয় তরল থেকে পড়ে, যেখানে Ca2+ এবং PO43- আয়নগুলির পরিপৃক্ততা অত্যধিক।

 রোগবিস্তার 

যখন পুষ্টিকর খনিজ পদার্থের ঘাটতি থাকে বা অস্থ্যোজক কোষের ক্রিয়া বিকল হয়, তখন অস্টেওয়েড সঠিকভাবে খনিজীভূত হয় না এবং জমা হয়। ফলে সৃষ্ট রোগটি শিশুদের মধ্যে রিকেটস এবং প্রাপ্তবয়স্কদের মধ্যে অস্টিওম্যালাশিয়া নামে পরিচিত।

টাইপ I কোলাজেনের ঘাটতি, যেমন অস্টিওজেনেসিস ইম্পারফেক্টায়, ত্রুটিপূর্ণ অস্টেওয়েড এবং ভঙ্গুর, ভাঙন-প্রবণ হাড়ের দিকে পরিচালিত করে।

কিছু ক্ষেত্রে, মাধ্যমিক হাইপারপ্যারাথাইরয়েডিজম ক্যালসিয়াম এবং ফসফেটের খনিজীকরণে ব্যাঘাত ঘটাতে পারে।

আরেকটি অবস্থা হলো মেসেনকাইম উৎসের আদিম রূপান্তরিত কোষগুলিতে ব্যাঘাত। এগুলি অস্থ্যোজক পার্থক্য প্রদর্শন করে এবং ম্যালিগন্যান্ট অস্টেওয়েড উৎপাদন করে। এর ফলে ম্যালিগন্যান্ট প্রাথমিক অস্থি টিউমার গঠিত হয়, যাকে অস্টিওসারকোমা বা অস্টিওজেনিক সারকোমা বলা হয়। এই ম্যালিগন্যান্সি প্রায়শই কৈশোরে দ্রুত অস্টেওয়েড গঠনের সময়কালে বিকশিত হয় (সাধারণত যা বৃদ্ধির স্পার্ট নামে পরিচিত)।

 তথ্যসূত্র 




 বহিঃসংযোগ 
  - "অস্থি, ফিমার"
 ড. সুজান অট-এর অস্টিওম্যালাশিয়া সম্পর্কিত ওয়েবসাইট

বিষয়শ্রেণী:প্রোটিন
বিষয়শ্রেণী:অস্থি